**Съобщение**

Във връзка с постъпило уведомление за инвестиционно предложение: „Изграждане на оранжериен комплекс, в поземлен имот с идент. 12259.912.57, находящ се в земл. гр. Враца, общ. Враца, обл. Враца“ и в последствие коригирано от възложителя като ИП за „Изграждане на сграда за производствено-складови дейности, свързани със селскостопанска продукция (плодове и зеленчуци), в поземлен имот с идент. 12259.912.57, находящ се в земл. гр. Враца, общ. Враца, обл. Враца“, с възложител: Николай Емилов Николов, гр. Враца., на основание чл.5, ал.2 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Враца уведомява за следното:

**І. По отношение на изискванията на глава шеста от Закона за опазване на околната среда:**

 Инвестиционното предложение предвижда изграждане на сграда за производствено-складови дейности, свързани със селскостопанска продукция (плодове и зеленчуци).

ИП ще се реализира в поземлен имот с идент. 12259.912.57, с площ: 12 597 кв.м., с трайно предназначение на територията: „земеделска“, НТП; „Нива“, в м. „Дърводелци“, земл. гр. Враца, общ. Враца, обл. Враца.

Предвижда се изготвяне на ПУП за смяна предназначението на имота.

Сградата ще бъде с метална конструкция, ограждащи изолационни термопанели и покриване със същите.

Предвиждат се изкопни работи с дълбочина около 1,2 м. за основи (стъпки) на конструкцията.

Предвиждат се и подравнителни дейности на имота с площ необходима за изграждането на бъдещата сграда.

Предвижда се изграждане на прозирна ограда.

Не се очаква генериране на отпадъци в резултат от реализацията на ИП.

Предвижда се захранване на обекта с вода и ел. енергия от съществуващите водопроводна и електроразпределителна мрежа, като присъединяването ще се извърши след издаване на становища от съответните дружества.

Отпадъчните води от обекта ще се от битов характер, в минимални количества и ще се заустват във водоплътна изгребна яма. Предвижда се възможността да се изгради и пречиствателно съоръжение в рамките на обекта.

Инвестиционно предложение попада в обхвата на т. 10, б. „б” - “за урбанизирано развитие, включително строителство на търговски центрове и паркинги” на Приложение №2 на ЗООС. В тази връзка съгласно чл.93, ал.1, т.1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл.93, ал.3 от ЗООС компетентен орган за произнасяне с решение е директорът на РИОСВ - Враца.

Информирам ви, че съгласно изискванията на чл.4а, ал.1 от Наредбата за ОВОС постъпилата документация е изпратена на директора на Басейнова дирекция Дунавски район – Плевен (БДДР – Плевен) за изразяване на становище, относно допустимостта на инвестиционното предложение спрямо режимите, определени в действащите планове за управление на речните басейни (ПУРБ) и планове за управление на риска от наводнения (ПУРН).

 Предвид полученото в РИОСВ – Враца становище на БДДР – Плевен с изх. № ПУ-01-979-(3)/26.01.2024г.:

- реализирането на ИП е допустимо спрямо ПУРБ в Дунавски район, при спазване на мерките посочени в т. 1.1.2. от становището и при условие, че не се засяга повърхностен воден обект;

- ИП е допустимо спрямо ПУРН 2022 – 2027 г. Предвидените дейности в ИП не са в противоречие с предвидените мерки в Програмата от мерки за намаляване на риска от наводнения и неблагоприятните последици по отношение на човешкото здраве, стопанската дейност, околната среда и културното наследство към ПУРН 2022-2027г. при условие, че не се извършват дейности нарушаващи естественото състояние на водните обекти;

- реализацията на ИП е допустима спрямо целите и мерките, определени в ПУРБ Дунавски район за периода 2016-2021 г. и ПУРН Дунавски район за периода 2022-2027г., и не се очаква да окаже негативно въздействие върху водите и водните екосистеми, при спазване на мерките посочени в т. 1, законовите изисквания посочени в т. 2 от горецитираното становище и при условие, че не се засяга повърхностен воден обект.

**ІІ. По отношение на изискванията на чл.31 от Закона за биологичното разнообразие (ЗБР):**

 Мястото на реализация на ИП не засяга защитени територии по смисъла на Закона за защитените територии (ЗЗТ) и не попада в обхвата на защитени зони съгласно Закона за биологичното разнообразие (ЗБР).

Най-близо разположената защитена зона, на 200 м. е BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020 г. на министъра на околната среда и водите (обн. ДВ. бр. 19/05.03.2021 г.).

ИП попада в обхвата на чл.2, ал.1, т.1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС) и подлежи на процедура по **оценка за съвместимостта му** с предмета и целите на опазване на защитените зони, по реда на чл.31, ал.4, във връзка с ал.1 от ЗБР, която се провежда чрез процедурата по преценяване на необходимостта от извършване на ОВОС.

Копие от писмото е изпратено до община Враца и БДДР – Плевен.

/отговорено на 29.01.2024г./